**Osnovna škola:** I.OSNOVNA ŠKOLA PETRINJA

**Adresa sjedišta:** Mije Srnaka 1, Petrinja

**Broj i naziv pošte:** 44250 Petrinja

**OIB:** 74073235052, **RKP:** 11574, **MB:** 3082962, **Šifra ustanove:** 03-066-001

**RAZINA**: 31, **ŠIFRA DJELATNOSTI**: 8520

**KLASA: 400-02/25-01/2**

**URBROJ: 2176-25-03-25-5**

Petrinja, 01.12.2025.

**Obrazloženje općeg dijela financijskog plana za 2026. godinu**

**i projekcije za 2027. i 2028. godinu**

**1. Sažetak djelokruga rada proračunskog korisnika**

Redovna djelatnost I. osnovne škole Petrinja je odgoj i obrazovanje djece osnovnoškolskog uzrasta. Rad škole je organiziran u novoizgrađenoj zgradi I. osnovne škole Petrinja na adresi Mije Srnaka 1 u Petrinji i u područnoj školi u Hrastovici. Nastava je organizirana u jutarnjoj smjeni od 08:30 – 14:35, dok se nastava u područnoj školi odvija u jutarnjoj smjeni od 08:00-11:50.

Škola ima ukupno 387 učenika koji su razvrstani u 21 razrednih odjela, od kojih matičnu školu u Petrinji (od 1. do 8. razreda) pohađa 385 učenika, a područnu školu u Hrastovici 2 učenika u 3. (trećem) razredu. Program Produženog boravka pohađa 81 učenik. Planiramo da će se broj učenika i razrednih odjela mijenjati narednih godina, a to će ovisiti o broju upisanih učenika u 1. razred, kao i o broju učenika koji će promijeniti mjesto boravka te time i školu koju pohađaju.

Nastava se odvija u oblicima: redovna, izborna, dodatna i dopunska, a izvodi se prema nastavnim planovima i programima koje je donijelo Ministarstvo znanosti i obrazovanja prema „Godišnjem planu i programu rada“ i „Školskom kurikulumu za školsku godinu 2025./2026.“.

U školi je zaposleno 79 djelatnika: Ravnatelj, 24 učitelja razredne nastave od kojih je 5 u produženom boravku, 11 pomoćnika u nastavi, 21 učitelj predmetne nastave (od kojih su dvoje savjetnici za geografiju i fiziku), 4 stručna suradnika, 5 djelatnika kuhinjskog odsjeka, 2 administrativna djelatnika, 10 djelatnika na poslovima održavanja i 1 operativni djelatnik. Od 79 zaposlenih trenutno se 6 djelatnika nalaze na bolovanju na teret HZZO-a (2 roditeljska dopusta u potpunosti, 2 komplikacije u vezi trudnoće i 2 bolovanje duže od 42 dana).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika, što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacija
* organiziranjem zajedničkih aktivnosti i učenika i nastavnika tijekom vannastavnih aktivnosti i druženja kroz kolektivno upoznavanje kulturne i duhovne baštine
* poticanjem razvoja pozitivnih vrijednosti i natjecateljskog duha kroz nagradne izlete najuspješnijim razredima, grupama

Ukupno je za 2026. godinu predviđeno 2.184.771 € prihoda za provođenje Redovne djelatnosti – osnovnog obrazovanja, a za 2027. godinu planira se prihod u iznosu 2.183.871€ i za 2028. godinu planira se prihod u iznosu 2.184.671€. Financijskim planom škole planirana su sredstva za provođenje plana i programa te kurikuluma škole. Redovna nastava, dodatna i dopunska te izborna nastava (izvode je učitelji) sredstva su osigurana od strane MZO. Terenska nastava financirat će se iz sredstava roditelja i škole, prema utvrđenom „Godišnjem planu i programu“ te kurikulumu škole – prijedlog za sufinanciranje učenika daju razrednici u dogovoru s Učiteljskim vijećem.

Obnova i opremanje školskih zgrada financirat će se iz kapitalnih i decentraliziranih sredstava Sisačko-moslavačke županije i kapitalnih donacija. Osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u školi). Također će se osigurati sredstva za sistematske i sanitarne pregleda zaposlenika.

Financijskim planovima i programima žele se osigurati što kvalitetniji uvjeti za izvođenje nastave i opremanje škole, te bi sukladno tome postignuća učenika trebala biti bolja i kvalitetnija.

Sredstvima decentraliziranih sredstava Sisačko-moslavačke županije i prihodima za posebne namjene osigurat će se podmirivanje energenata (električna energija, plin, voda), interneta, telefona, uredskog materijala za potrebe nastave, stručnog usavršavanja učitelja, stručnih suradnika, ravnatelja te administrativnih djelatnika. Kroz trogodišnje razdoblje pokušat ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata škole. Naročito će se pratiti uspješnost učenika (poboljšanje pismenosti, općih i specifičnih znanja), uz korištenje i nabavu stručne literature, informatičkih programa te drugih edukativnih sredstava. Učenike ćemo poticati na kreativnost, razvijanje logičkog zaključivanja, uključivanje u slobodne aktivnosti, natjecanja te sudjelovanje u drugim školskim projektima, na priredbama i manifestacijama gdje će svaki pojedinac moći sudjelovati s obzirom na svoje sposobnosti i interese.

**3. Zakonske i druge podloge na kojima se zasniva program rada škole**

1. Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23),

2. Zakon o ustanovama (NN broj 76/93, 29/97, 47/99, 35/08, 127/19, 151/22),

3. Zakon o proračunu (NN broj 144/21), Pravilnik o proračunskim klasifikacijama (NN broj 4/24) i Pravilnik o proračunskom računovodstvu i računskom planu (NN broj 158/23), Pravilnik o polugodišnjem i godišnjem izvještaju o izvršenju proračuna i financijskog plana (NN 85/23),

4. Zakon o fiskalnoj odgovornosti (NN broj 111/18, 83/23), Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN broj 95/19),

5. Godišnji plan i program rada škole za školsku godinu 2025./2026. (KLASA:602-11/25-01/4, URBROJ: 2176-25-01-25-2 od 02.10.2025.) kojim se utvrđuje rad školske ustanove, mjesto, vrijeme, način i izvršitelji poslova, a sadrži:

* podatke o uvjetima rada,
* podatke o izvršiteljima poslova i njihovim zaduženjima u šk. god. 2025./2026.,
* podatke o organizaciji rada,
* tjedni i godišnji broj sati po razredima i oblicima odgojno-obrazovnog rada,
* planove rada ravnatelja, odgojno-obrazovnih i ostalih radnika,
* planove rada školskog odbora i drugih tijela,
* planovi rada stručnih tijela
* plan stručnog osposobljavanja i usavršavanja,
* podatke o ostalim aktivnostima u funkciji odgojno-obrazovnog rada i poslovanja školske ustanove.

6. Školski kurikulum I. osnovne škole Petrinja za školsku godinu 2025./2026. (KLASA: 602-12/25-01/01 URBROJ: 2176-25-01-25-1 od 02. listopada 2025. godine) kojim se utvrđuje dugoročni i kratkoročni plan i program rada škole kroz izbornu nastavu, izvannastavne i izvanškolske aktivnosti, te druge odgojno-obrazovne programe i projekte prema smjernicama HNOS-a.

**7.** Pravilnik o organizaciji i provedbi produženoga boravka u osnovnoj školi (NN broj 62/19),

8. Pravilnik o pomoćnicima u nastavi i stručnim komunikacijskim posrednicima (NN broj 85/24),

**4. Usklađenost ciljeva, strategija i programa s dokumentima dugoročnog razvoja**

Školske ustanove ne donose strateške već godišnje operativne planove (GPP i Školski kurikulum) prema planu i programu koje je donijelo Ministarstvo znanosti obrazovanja i športa.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Planirano je da će se u 2026. godini ostvariti prihod od 2.184.771€, u 2027. godini 2.183.871, a 2028. godini 2.184.671€ i to:

* iz općih prihoda i primitaka u 2026. god. ostvariti 178.550€ prihoda, a u 2027. godini 177.650€ i 2028. god. 206.571€,
* iz pomoći u 2026. god. ostvariti 1.960.821€ prihoda, u 2027. isto toliko, a u 2028. god. 1.932.000€,
* iz namjenskih prihoda – od sufinanciranja roditelja za program produženog boravka, uplate roditelja za provedbu dodatnih programa rada, u 2026. godini ostvariti 33.300€, u 2027. isti iznos, a u 2028. god. 34.000€,
* iz donacija fizičkih i pravnih osoba u 2026. god. ostvariti 3.000€ prihoda, a u 2027. i 2028. god. isti iznos,
* iz vlastitih prihoda u 2026. godini ostvariti 9.100€ prihoda, a u 2027. i 2028. godini isti iznos,
* višak prenesen iz 2025. u 2026. bit će utvrđen sastavljanjem godišnjih financijskih izvještaja. Procjena viška za prijenos u 2026. godinu je 32.273€.

**Prihodima iz državnog proračuna** predviđeno je financiranje u 2026. godini:

* *rashoda za zaposlene* (plaće i doprinosi, ostala prava po kolektivnom ugovoru) u iznosu: 1.615.490€,
* *materijalnih rashoda za školsku prehranu* u iznosu *100.000€,*
* *rashoda za nabavu udžbenika i knjiga za knjižnicu* u iznosu 25.000€

**Prihodima iz županijskog proračuna i decentraliziranim sredstvima** predviđeno je financiranje u 2026. godini:

* *rashoda za zaposlene* (plaće i doprinosi, ostala prava po kolektivnom ugovoru) u iznosu: 67.629€
* *materijalni rashodi* (dnevnice, troškovi energenata, ostali materijalni troškovi, troškovi tekućeg i investicijskog održavanja,…) u iznosu: 110.890€,
* *financijski rashodi* u iznosu 31€

**Prihodima iz proračuna Grada Petrinje** predviđeno je financiranje u 2026.

godini:

* *Materijalni rashodi* (dodatni obrazovni materijal) u iznosu: 16.000€,
* *Nagrade učenicima i učiteljima/mentorima* u iznosu 1.500€,
* *Plaće i ostala materijalna prava djelatnicima u produženom boravku*  u iznosu 83.500€

**Prihodima za posebne namjene (od sufinanciranja roditelja, osiguranja)** predviđeno je financiranje u 2026. godini:

* *Materijalni rashodi* (namirnice, materijal za higijenske potrebe, materijal i oprema za potrebe produženog boravka…) u iznosu: 33.300€.

**Prihodima od donacija** predviđeno je financiranje u 2026. godini:

* *Materijalni rashodi* za nabavu uredskog materijala i materijala za ostale namjene u iznosu 5.708€
* *Rashodi za nabavu proizvedene dugotrajne imovine* namještaja i opremanje nove građevine osnovne škole u iznosu 4.000€

**Vlastitim prihodima (od prodaje robe kao prihod učeničke zadruge „Sunce“ i prihoda od iznajmljivanja školske sportske dvorane)** predviđeno je financiranje u 2026. godini:

* *Materijalni rashodi* (ostali materijal) u iznosu: 9.100€.

**6. Ukupni rashodi prema funkciji 09 – Obrazovanje, 0912 Osnovnoškolsko obrazovanje iznose 2.17.043€ za 2026. godinu, za 2027. iznose 2.190.571 i za 2028. godinu iznose 2.185.671€.**

**7. I. osnovna škola Petrinja u 2026., 2027. i 2028. godini nema predviđenih primitaka od financijske imovine i zaduživanja niti izdataka za financijsku imovinu i otplate zajmova.**

**8. Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Školsku godinu 2024./2025. uspješno je završio 368 učenika.

Nekoliko naših učenika od petog do osmog razreda sudjelovalo je na županijskom i državnom natjecanju na kojima su postizali izvanredne rezultate, a učenici od prvog do osmog razreda redovito su sudjelovali i u likovnim te literarnim natječajima.

Naši učenici sudjelovali su i na sportskim natjecanjima.

Ostvarena je suradnja i s vanjskim institucijama: Policijskom upravom Sisačko – moslavačkom, Caritas, Zavodom za javno zdravstvo - Sisak i Hrvatski crveni križ.

Zaposlenici su se stručno usavršavali na seminarima i stručnim aktivima.

Voditeljica računovodstva: Ravnatelj:

Martina Čekić Robert Groza, prof.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

